Viki Janoušková

** Viki Janoušková ** (* 21. júl 1958, Bratislava) je dramaturgička, scenáristka, prekladateľka a publicistka.

## Biografia
Vyštudovala Divadelnú akadémiu muzických umení v Prahe. Po skončení školy pracovala v Štúdiu L+S a v Divadle Astorka Korzo ’90, kde ako dramaturgička spolupracovala pri tvorbe inscenácie Rudolf Sloboda: *[[Armagedon na Grbe]]* (r. Juraj Nvota), ale aj ďalších diel ako napr. Fernado Arrabal: *Kolobežka a kočiarik* (r. Štefan Korenči), Boris Vian: *Hlava Medúzy* (r. Milan Lasica) a Tom Stoppard: *Rosenkranz a Guildernstern sú mŕtvi* (r. Martin Luther). Okrem toho ako dramaturgička spolupracovala pri realizácii inscenácií v rade ďalších divadiel (Divadlo SNP Martin, Divadlo pre deti a mládež Trnava, Činohra Slovenského národného divadla, MOD Komárno, Divadlo Andreja Bagara Nitra, Mestské divadlo Žilina a i.)   

Významná časť jej profesionálneho pôsobenia je spojená so Slovenským rozhlasom, kde v rokoch 1989 - 1991 a 2005 – 2008 pôsobila ako rozhlasová dramaturgička (redakcia seriálov, dramaturgia hier pre dospelých) a publicistka (cyklus Solárium). V rozhlasovej dramaturgii sa zapísala projektmi ako *Cyklus pôvodných hier v 5 momentkách* na tému Druhá polovica 20. storočia. Do cyklu *Rody na Slovensku* priniesla dokumentárny rozmer a rozšírenie témy na Rody na Slovensku (trojdielna dokumentárno – hraná dráma *Rabínka* od Anny Gruskovej) a i. 

Začiatkom 90. rokov spoluzakladala a viedla hnutie mladých divadiel Medzičas, v rámci neho bola dramaturgičkou a organizátorkou Off programu pri medzinárodnom festivale Divadelná Nitra a zástupkyňou šéfredaktorky časopisu mladého divadla Medzičasopis. V tom čase spolu s režisérom Štefanom Korenčim založila neštátne Divadlo a.ha., v ktorom 10 rokov pôsobila ako dramaturgička a riaditeľka divadla.

Po odchode z Divadla a.ha. v rokoch 2001 až 2004 pôsobila ako šéfredaktorka odborného divadelného časopisu Javisko.
 
V roku 2010 sa vrátila do priestorov Miestneho kultúrneho centra na Školskej v Bratislave, kde spolu s Róbertom Horňákom založila nový súbor, Divadlo Ticho a spol.

Okrem dramaturgickej, organizátorskej a redakčnej práce sa venuje aj prekladaniu (Dnes večer: Lola Blau, Divadelník, Komplic a i.), publicistickej činnosti a aj autorskej tvorbe (časopisecky a rozhlasovo publikovaná poézia, rozhlasové dramatizácie i pôvodné scenáre a rozhlasové hry: *Zdanlivo slepá ulička*, *Ostré hrany* a ďalšie, divadelné scenáre a hry: *Spi Gilgameš*, *Dych Lukavických zápiskov*, *Izrafel alebo Cúvanie do pamäti*,  *Déjà vu* a i.).

V roku 2018 spoluzakladala Akadémiu divadelných tvorcov a stala sa zároveň  jej prvou prezidentkou.

## Autorská tvorba
;Poézia
* Verše. Aspekt, č. 1/1995, s. 143
* Z veršov. Slovenský rozhlas 2004
* A za nimi časoprázdno. Slovenský rozhlas 2008
* Poetický denník. Glosolália 3/2017

;Pôvodné rozhlasové hry
* Zdanlivo slepá ulička (Slovenský rozhlas 2006) 
* Príbehy z afrického svetadielu (Slovenský rozhlas 2007)
* Keď je myšlienka nezdeliteľná (rozhlasový fíčer) (Slovenský rozhlas 2012)
* Ostré hrany (Slovenský rozhlas)

;Divadelné hry 
* Býval v horách jeden mlynár (Viki Janoušková, Miloš Janoušek, VŠMU 1986)
* Spi Gilgameš  (pôvodná hra v rámci projektu Sarkofágy a bankomaty; Divadlo na Rázcestí 2009)
* Dych Lukavických zápiskov (V. Janoušková na motívy pamätí Hany Ponickej, Ticho a spol. 2010)
* Izrafel (Ján Ondruš, Miloš Janoušek, Ivan Kolenič, Viki Janoušková, Ticho a spol. 2010)
* Déjà vu (Miloš Janoušek, Viki Janoušková, Ticho a spol. 2012)
* Všade tá rieka (Viki Janoušková s citáciami Leopolda Laholu, Pavla Dobšinského, Juraja Špitzera, Jána Roznera, Agneši Kalinovej, Zuzany Szatmáry, Ticho a spol. 2013)
* Zaplavenie (Miloš Janoušek, Viki Janoušková, Ticho a spol. 2014)
* Zdanlivo slepá ulička (Viki Janoušková, Ticho a spol. 2016)
 
;Dramatizácie próz pre rozhlas 
* Sen (dramatizácia poviedky J. Barča Ivana (Chr. Marlowe)
* Stroj času (adaptácia poviedok z románu Raya Bradburyho Dandelion Wine)
* Ábel Sánchez, (dramatizácia novely Miguela de Unamuno)
* Vyhnanci (dramatizácia poviedky Raya Bradburyho)

;Adaptácie divadelných hier pre rozhlas 
* György Faidra (adaptácia hry Jeana Racinea)
* Hajavadana-Človek s hlavou koňa (na motívy divadelnej hry Giríšu Kárnáda)
* Maják (Timothée de Fombelle)
* Mizantrop (J. B. Moliere)
* Nora  (H. Ibsen)
* Ollantay, apokryfy drámy z písomníctva Inkov v jazyku Quechua
* Poštový úrad (na motívy Rábíndranátha Thákura)
* Život je sen (adaptácia div. hry P. Calderona de la Barca)
* Kráľ Ján (adaptácia hry W. Shakespea)
* Izrafel (adaptácia hry A. Castilla)

## Divadelné dramaturgie
;Divadlo Astorka - Korzo ´90 (1991 – 1992)
* Tom Stoppard: Rosenkrantz a Guildernstern sú mŕtvi (r. S. Luther)
* Boris Vian: Hlava medúzy (r. M. Lasica)
* Fernado Arrabal: Kolobežka, Kočiarik (r. Š. Korenči)
* Rudolf Sloboda: Armagedon na Grbe (r. J. Nvota)

;Divadlo a.ha. (1991 - 2002)  
* Edward Albee: ZOO Story (r. Š. Korenči 1991)	
* Josef Topol: Mačka na koľajniciach (r. Š. Korenči 1992) 
* Harold Pinter: Správca (r. Š. Korenči 1995)
* Sam Shepard: Kovbojka ako delo (r. Š. Korenči 1996)
* Slawomir Mrožek: Letný deň  (r. Š. Korenči 1997)
* Miloš Janoušek: Úplne  popletená  rozprávka (r. Š. Korenči 1997)
* Paťa pátra (1998)
* Stefan  Canev: Druhá smrť Jany z Arcu (r. Š. Korenči 1998)
* Július Barč - Ivan: Dvaja - Ketten /maďarská verzia/ (r. Š. Korenči 1998)
* Róbert Horňák, Miloš Janoušek: Barónky z prášku (r. R. Horňák 1998)
* Fernando Arrabal: Kolobežka (r. Š. Korenči 1998)
* Witold Gombrowicz: Yvonna, princezná burgundská (r. Š. Korenči 1999)
* Július Barč - Ivan: Dvaja /slovenská verzia/ (r. Š. Korenči 1999)
* Miloš Janoušek: Paťa a /asi/ sedem trpaslíkov (r. Š. Korenči 1999)
* Jean Anouilh: Antigona (r. Š. Korenči 2000)
* Eugene O´Neill: Deň do noci (r. Š. Korenči 2000)
* Miloš Janoušek: Duchovplná rozprávka (r. Š. Korenči 2001)

;Divadlo TICHO a spol.
* V. Janoušková (na motívy pamätí Hany Ponickej): Dych Lukavických zápiskov (2010)
* Ján Ondruš, Ivan Kolenič, Miloš Janoušek, Viki Janoušková: Izrafel alebo Cúvanie do pamäti (r. R. Horňák 2011)
* Miloš Janoušek, Viki Janoušková: Déjà vu (r. R. Horňák 2012) 
* Viki Janoušková: Všade tá rieka (r. V. Dubačová 2013)
* Athola Fugard: Ostrov ( r. R. Horňák 2013)
* Miloš Janoušek, Viki Janoušková: Zaplavenie (r. R. Horňák 2014) 

;Iné divadlá
* František Švantner, Roman Polák: Nevesta hôľ (Divadlo SNP Martin, r. R. Polák 1986)
* A.P. Čechov: Monológ o tabaku (Slovkoncert, r. Š Korenči 1986)
* Perč Zejtuncjan: Slobodný človek  (MOD Komárno, r.  Š. Korenči 1987)
* Ivan Bukovčan:  Slučka  pre  dvoch (MOD Komárno, r.  Š. Korenči 1988)
* Jean Genet: Slúžky (DAB Nitra, r. Š. Korenči 1988)
* György Schwajda: Pomoc (MOD Komárno, r.  Š. Korenči 1989)
* V. Hradská: Commedia finita (Slovkoncert, r. Š. Korenči 1989)
* J. Kesselring: Brooklynská noc (DSNP Martin, r. Š. Korenči 1991)
* Buchner, Korenči, Mankovecký, Janoušek: Vojto (Trnavské divadlo, r. Š. Korenči 1993)  
* A. Castillo: Izrafel (Mestské divadlo Žilina, r. R. Horňák 1995)
* L. Carroll, M. Janoušek: Alica v zázračnej krajine (SND, r. Š. Korenči 2001)

;Preklady (výber)
* G. Kreisler: Dnes večer: Lola Blau (DSNP Martin)
* T. Bernharda: Divadelník  (Divadlo na zábradlí, Praha)
* F. Dürrenmatta: Komplic (Štátne divadlo, Košice )
* A. Hoffmeister: Poprava (Divadlo SNP Martin)

;Teoretická, kritická a iná publikačná činnosť (výber)
* * Pár poznámok ku vzťahu autor a dramaturg alebo Dramatická a dramaturgická tvorba *. In Kød. ISSN 1337-1800, 2010, roč. 4, č. 2, s. 36 - 38
* * Na margo umeleckého druhu odohrávajúceho sa „medzi ušami“ alebo Deficit s nedoziernymi následkami *. In Svět rozhlasu. ISSN 1213-3817, Český rozhlas, 2009, č. 22, s. 20 – 22. 
* * Tak jednoduché, ako je možné. Pár slov na tému Prekladateľ – dramaturg a ich dialóg.“ In Kød. ISSN 1337-1800, 2009, roč. 3, č. 4, s.22 - 24
* * Druhá polovica 20. Storočia. 5 biografických momentiek x 6 autorov“. In Kød. ISSN 1337-1800, 2008, roč. 2, č. 6, s. 34 - 41
* *Životný priestor pôvodnej drámy*. In zborník Chceme nového autora, Javisko. ISDS – ISSN 0323-2883, 2003, roč.35, bonusové číslo(7), s.11 - 12
* *10 rokov Divadla a.ha.*, Publikácia Divadla a.ha., Bratislava 2001 (autorka / editorka); ISBN 80-968639-2-4 (brož.); rozsah : 88 s.
* *Projekt nezávislého divadla*. In zborník Kultúrny management, VŠMU Bratislava 2000
* *Medzičas*. In Medzičas?. ISBN 80-967525-0-2, FMDnS Medzičas, 1996, zborník, s. 199 - 201

## Ocenenia
* Výročná cena LITFONDu za rozhlasovú tvorbu za rok 2007 za vytvorenie konceptu a dramaturgickú prípravu cyklu rozhlasových hier „Druhá polovica 20.storočia“                                                                    
* Prémia LITFONDu za rozhlasovú tvorbu rok 2008 za dramaturgiu trojdielnej dokumentárnej drámy A. Gruskovej: Rabínka
* Hlavná cena na Festivale rozhlasovej tvorby v kategórii pôvodná rozhlasová hra za dramaturgiu hry Ivici Ruttkayovej: Dekády (2009)
* 1. cena LITFONDU za adaptáciu epického a lyrického diela Trestajúci zločin (2017)

## Literatúra
* *Déja vu v ohlasoch*. Záznam z kritickej platformy festivalu Dotyky a spojenia. Dostupné online 
* *10 rokov Divadla a.ha*. Divadlo a.ha., Bratislava 2001. ISBN 80-968639-2-4
* *TICHO a spol. – Odtlačok na duši divákov a tvorcov*. Divadlo Ticho a spol., Bratislava 2015. 
* *Viki Janoušková: Dych Lukavických zápiskov (scenár)*. Glosolália 3/2016. 
* *Knopová, E.: Engaged non-fiction theatre and a playful féerie in TICHO a  spol.* Slovenské divadlo. 63, no. special 2015. Dostupné online

## Referencie

## Externé odkazy
* Divadlo Ticho a spol. 
* Divadlo a.ha  

Kategória:Slovenskí spisovatelia
Kategória:Slovenskí dramatici
Kategória:Slovenskí divadelní dramaturgovia
Kategória:Slovenskí rozhlasoví dramaturgovia
Kategória:Slovenskí rozhlasoví scenáristi
Kategória:Riaditelia divadiel na Slovensku
Kategória:Absolventi Akadémie múzických umení v Prahe
Kategória:Osobnosti z Bratislavy